b'\n_START_ARTICLE_\nJacob Roggeveen\n_START_PARAGRAPH_\nJacob Roggeveen (1. velja\xc4\x8de 1659. - 31. sije\xc4\x8dnja 1729.), nizozemski istra\xc5\xbeiva\xc4\x8d poslan da prona\xc4\x91e Terru Australis, no umjesto toga slu\xc4\x8dajno je prona\xc5\xa1ao Uskr\xc5\xa1nji otok._NEWLINE_Njegov otac, Arent Roggeveen, bio je matemati\xc4\x8dar sa zanimanjem u astronomiju, zemljopis, kao i teoriju navigacije. Tako\xc4\x91er je bio okupiran prou\xc4\x8davanjem mitskog kontinenta Terre Australis, te je \xc4\x8dak dobio pe\xc4\x8dat za istra\xc5\xbeiva\xc4\x8dko putovanje. Ipak, tek je njegov sin, u dobi od 62 godine, sakupio tri broda i krenuo na ekspediciju._NEWLINE_Prije nego \xc5\xa1to je otputovao, vodio je vrlo zaposlen \xc5\xbeivot. Dana 30. o\xc5\xbeujka, 1683 postao je javni bilje\xc5\xbenik Middelburga (glavnog grada pokrajine Zeeland, u Norve\xc5\xa1koj, gdje se rodio). Doktorirao je pravo 12. kolovoza 1960. na Sveu\xc4\x8dili\xc5\xa1tu u Harderwijku, te radio od 1707. do 1714. kao Raadsheer van Justitie ("Lord Vije\xc4\x87a Pravde") u Bataviji (dana\xc5\xa1njoj Jakarti). Godine 1715. vra\xc4\x87a se u Middelburg._NEWLINE_Uklju\xc4\x8dio se i u vjerske kontroverze. Podupiru\xc4\x87i liberalnog propovjednika Pontiaana van Hattema objavio je letak De val van \'s werelds afgod (Pad svjetskog idola). Prvi se dio letka pojavio 1718. u Middelburgu, nakon \xc4\x8dega biva zaplijenjen sa strane gradskog vije\xc4\x87a i spaljen. Roggeveen je pobjegao iz Middelburga u obli\xc5\xbenji Flushing. Nakon nekog vremena skrasio se u malom gradi\xc4\x87u Arnemuidenu, te objavio drugi i tre\xc4\x87i dio serijala ponovo podi\xc5\xbeu\xc4\x87i kontroverze._NEWLINE_Na dan 1. kolovoza otplovio je na svoju ekspediciju, u slu\xc5\xbebi Norve\xc5\xa1ke Zapadne Indijske Kompanije, u potrazi za Terrom Australis. Ekspedicija se sastojala od 3 broda: Arenda, Thienhovena i Afrikaansche Galey._NEWLINE_Roggeveen je prvo plovio do Falklandskih Otoka (koje je nazvao Belgia Australis), zatim pro\xc5\xa1av\xc5\xa1i kroz tjesnac Le Maire i nastaviv\xc5\xa1i ju\xc5\xbeno preko 60 stupnjeva ju\xc5\xbeno u\xc5\xa1ao je u Tihi ocean. Pribli\xc5\xbeio se obali kraj Valdivije (\xc4\x8cile). Posjetio je i oto\xc4\x8dje Juan Fern\xc3\xa1ndez, gdje je proveo vrijeme od 24. velja\xc4\x8de do 17. o\xc5\xbeujka. Kasnije je nai\xc5\xa1ao na Uskr\xc5\xa1nji otok (Rapa Nui) ba\xc5\xa1 na Uskr\xc5\xa1nju nedjelju, 5. travnja 1722. (gdje je zabilje\xc5\xbeio populaciju od 2,000 - 3,000 stanovnika). Tada je otplovio prema Bataviji preko Tuamotua, Dru\xc5\xa1tvenih otoka i Samoe, gdje je uhi\xc4\x87en zbog prekr\xc5\xa1ivanja monopola Norve\xc5\xa1ke Zapadne Indijske Kompanije, no Kompanija je kasnije bila prisiljena da ga oslobodi, kako bi mu nadoknadila zbog nevolja te otplatila njegovoj posadi. Godine 1723. Roggeveen se vra\xc4\x87a u Nizozemsku._NEWLINE_Nakon svog dolaska objavio je i \xc4\x8detvrti dio svojeg serijala De val van \'s werelds afgod.'